**Plan nr. 1368.**

**Rv41 – Rv451, ny veg til Kjevik**

**Kommunedelplan**

Dato 07.01.2015

**BESTEMMELSER**

**Formål:**

Kommunedelplanen omfatter rv. 41 og rv. 451 mellom E18 og Kjevik flyplass. C-korridoren går fra eksisterende kryss på E18 ved Timenes til terminalområdet ved flyplassen. Planen skal, på et overordnet og prinsipielt nivå, avklare trasé for fremtidig Rv41/Rv451 og fastsette et båndlagt areal for å unngå at det etableres tiltak i nærheten av traséen som kan være til hinder for videre planlegging og bygging av veganlegget.

**1. Samferdselsanlegg (pbl. §11-7 nr. 2)**

§1.1. Røde symboler i plankartet indikerer alternativ for hovedvegtrasé og kryssplassering mellom E18 og Kjevik flyplass. Endelig optimalisering og arealbeslag skal fastsettes i reguleringsplan.

§1.2. Prosjektet skal utgjøre et helhetlig og sammenhengende veganlegg etter de prinsipper som presenteres i planbeskrivelse med KU. Vegen skal planlegges etter gjeldende vegnormaler og etter den standard som fremgår av samme planbeskrivelse.

§1.3. Det skal legges til rette for sammenhengende sykkelveg for hele strekningen. Deler av denne kan ligge langs eksisterende veg.

**2. Båndleggingssoner (pbl § 11-8, d)**

§2.1. Arealet er båndlagt for tiltak som kan være til hinder for planlegging og utbygging av ny veg til Kjevik med tilhørende anlegg, inntil reguleringsplan er vedtatt etter plan- og bygningsloven.

§2.2. Søknader om tiltak som ligger innenfor båndleggingssonen skal forelegges Statens vegvesen for uttale før vedtak fattes.

**3. Miljøkvalitet (pbl § 11-9, nr. 6)**

§3.1. I arbeidet med reguleringsplanen skal det utføres støykartlegging i samsvar med støyretningslinje T1442. Endelig utforming av støyskjermende tiltak skal avklares i reguleringsplanen.

§3.2. I arbeidet med reguleringsplanen skal det utføres beregning av luftforurensning i samsvar med nasjonale mål for luftforurensningskomponenter og miljødirektoratene sine uteluftkriterier. Endelig utforming av tiltak skal avklares i reguleringsplanen.

Godkjent av Bystyret i Kristiansand den 18.02.2015 som sak nr. 23.

 Ordfører i Kristiansand.